የሕዝብ ተወካዮች ምክር ቤት በ6ኛ ዓመት የሥራ ዘመን 1ኛ መደበኛ ስብሰባው የተለያዩ ውሳኔዎችን አሳልፏል፡፡
ባሕር ዳር፡ መስከረም 28/2013ዓ.ም (አብመድ) የኢትዮጵያ ፌዴራላዊ ዲሞክራሲያዊ ሪፐብሊክ 5ኛው የሕዝብ ተወካዮች ምክር ቤት 6ኛ ዓመት የሥራ ዘመን 1ኛ መደበኛ ስብሰባውን በጠቅላይ ሚኒስትር ጽሕፈት ቤት መሰብሰቢያ አደራሽ አካሂዷል፡፡የኢፈዴሪ ፕሬዝዳንት ሳኅለወርቅ ዘውዴ መስከረም 25 ቀን 2013 ዓ.ም ለሕዝብ ተወካዮችና ለፌዴሬሽን ምክር ቤቶች የጋራ መደበኛ ስብሰባ ያደረጉትን የመክፈቻ ንግግር አስመልክቶ የቀረበን የድጋፍ ሞሽን አዳምጧል፡፡ምክር ቤቱ በዛሬ ስብሰባው የንግድ ሕግ ረቂቅ አዋጅን፣ የኤክሳይዝ ታክስ አዋጅን ለማሻሻል የቀረበ ረቂቅ አዋጅን፣ በኢትዮጵያ እና በራሽያ ፈዴሬሽን መንግሥት መካከል የኒውክሊየር ኃይልን ለሰላማዊ ዓላማ ለማዋል የተደረገውን ስምምነት ለማጽደቅ የቀረበ ረቂቅ አዋጅን፣ የወንጀል ሕግ ሥነ ሥርዓት እና ማስረጃ መርምሮ ለሚመለከተው ቋሚ ኮሚቴ መምራቱን ዋልታ ዘግቧል፡፡